CELEX: 32020D0789
Language: lv
Date: 2020-06-09 00:00:00
Title: Padomes Lēmums (ES) 2020/789 (2020. gada 9. jūnijs) par Nolīguma par sadarbību zinātnes un tehnoloģijas jautājumos starp Eiropas Kopienu un Indijas Republikas valdību pagarināšanu

17.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 193/3
               
            
         PADOMES LĒMUMS (ES) 2020/789
         (2020. gada 9. jūnijs)
         par Nolīguma par sadarbību zinātnes un tehnoloģijas jautājumos starp Eiropas Kopienu un Indijas Republikas valdību pagarināšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 6. punkta otrās daļas a) punkta v) apakšpunktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu (1),
         tā kā:
         
                     (1)
                  
                  
                     Ar Lēmumu 2002/648/EK (2) Padome apstiprināja Nolīguma par sadarbību zinātnes un tehnoloģijas jautājumos starp Eiropas Kopienu un Indijas Republikas valdību (3) noslēgšanu. Šis nolīgums tika parakstīts 2001. gada 23. novembrī Ņūdeli un stājās spēkā 2002. gada 14. oktobrī. Ar Lēmumu 2009/501/EK (4) Padome apstiprināja to, ka tiek noslēgts Nolīgums, ar ko atjauno Nolīgumu par sadarbību zinātnes un tehnoloģijas jautājumos starp Eiropas Kopienu un Indijas Republikas valdību (5), un ar to tika pagarināts un nedaudz izmainīts 2001. gadā parakstītais nolīgums. Tas tika parakstīts 2007. gada 30. novembrī Ņūdeli un stājās spēkā 2010. gada 17. maijā. Šis nolīgums kopā ar 2001. gadā parakstīto nolīgumu šeit tiek saukti par “Nolīgumu”.
                  
               
                     (2)
                  
                  
                     Saskaņā ar Nolīguma 11. panta b) punktu Nolīgums tika noslēgts uz pieciem gadiem un to pēc pušu vienošanās var pagarināt pēc novērtējuma, ko veic piecu gadu laikposma pēdējā gadā.
                  
               
                     (3)
                  
                  
                     Ar Lēmumu (ES) 2015/1788 (6) Padome apstiprināja Nolīguma pagarināšanu par vēl vienu piecu gadu laikposmu. Nolīgums notecēs 2020. gada 17. maijā.
                  
               
                     (4)
                  
                  
                     Izvērtēšana Komisijas dienestos liecina, ka Nolīgums ir svarīgs satvars Savienības un Indijas sadarbības veicināšanai kopīgās zinātnes un tehnoloģijas prioritārajās jomās un pusēm rada abpusēju labumu. Tāpēc Savienības interesēs ir Nolīgumu pagarināt par vēl vienu piecu gadu laikposmu.
                  
               
                     (5)
                  
                  
                     Abas puses ir apstiprinājušas nodomu Nolīgumu pagarināt par vēl vienu piecu gadu laikposmu, neizdarot Nolīgumā nevienu grozījumu.
                  
               
                     (6)
                  
                  
                     Tādēļ Nolīguma pagarināšana būtu jāapstiprina Savienības vārdā,
                  
               IR PIEŅĒMUSI ŠO LĒMUMU.
         
            1. pants
            Ar šo Savienības vārdā tiek apstiprināta Nolīguma pagarināšana par vēl vienu piecu gadu laikposmu.
         
         
            2. pants
            Padomes priekšsēdētājs norīko personu vai personas, kas tiesīgas Savienības vārdā paziņot Indijas Republikas valdībai, ka Savienība ir pabeigusi iekšējās procedūras, kas vajadzīgas Nolīguma pagarināšanai, saskaņā ar Nolīguma 11. panta a) punktu.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 9. jūnijā
            
               
                  Padomes vārdā –
               
               
                  Priekšsēdētāja
               
               A. METELKO-ZGOMBIĆ
            
         
         
            (1)  Piekrišana sniegta 2020. gada 13. maijā.
         
            (2)  Padomes Lēmums 2002/648/EK (2002. gada 25. jūnijs) par Zinātniski tehniskās sadarbības nolīguma noslēgšanu starp Eiropas Kopienu un Indijas Republikas valdību (OV L 213, 9.8.2002., 29. lpp.).
         
            (3)  OV L 213, 9.8.2002., 30. lpp.
         
         
            (4)  Padomes Lēmums 2009/501/EK (2009. gada 19. janvāris) par to, lai noslēgtu Nolīgumu, ar ko atjauno Nolīgumu par sadarbību zinātnes un tehnoloģiju jautājumos starp Eiropas Kopienu un Indijas Republikas valdību (OV L 171, 1.7.2009., 17. lpp.).
         
            (5)  OV L 171, 1.7.2009., 19. lpp.
         
         
            (6)  Padomes Lēmums (ES) 2015/1788 (2015. gada 1. oktobris) par to, lai pagarinātu Nolīgumu par sadarbību zinātnes un tehnoloģijas jautājumos starp Eiropas Kopienu un Indijas Republikas valdību (OV L 260, 7.10.2015., 18. lpp.).